હમણાં એક નાનકડું આઠ પ્રકરણવાળું પુસ્તક વાંચી રહ્યો છું, કેમ્બ્રિજની ટ્રિનિટી કોલેજના ઉપક્રમે યોજાયેલી એક પ્રવચનમાળાનું એ પુસ્તક સ્વરૂપ છે, વક્તા ઇ.એમ.ફ્રોસ્ટર છે અને વિષય છે, નવલકથા. આ પ્રવચનોને ‘ધી ક્લાર્ક લેક્ચર્સ' તરીકે ખૂબ જ ખ્યાતિ મળી છે. આજે કથા કરતાં પ્રથાનો મહિમા કરવો છે. કેમ્બ્રિજ આટલા માટે કેમ્બ્રિજ છે. સારાં ઓડિટોરિયમ યુનિવર્સિટીની શોભા વધારે છે, પણ એમાં બોલાયેલો અને રોપાયેલો શબ્દ આવા ઓડિટોરિયમની શોભા વધારે છે. બોલાયેલા શબ્દથી ભાષાનો કંઠ બંધાય છે. વક્તાનો રસાયેલો અને કસાયેલો શબ્દ નવી પેઢીના કાનમાં જે ટીપાં નાખે છે તે પણ એક શિક્ષણ છે. એસ.આર.ભટ્ટને જેમણે સાંભળ્યા છે એ લોકોને ખબર છે આવા બોલાયેલા શબ્દનું કૌવત..